Жоба

**Бейбiт жиналыстар, митингiлер,**

**шерулер, пикеттер және**

**демонстрацияларды**

**қосымша өткiзу тәртiбiн бекіту**

**туралы**

«Қазақстан Республикасында бейбiт жиналыстар, митингiлер, шерулер, пикеттер және демонстрациялар ұйымдастыру мен өткiзу тәртiбi туралы» Қазақстан Республикасының 1995 жылғы 17 наурыздағы Заңының 10-бабына, «Қазақстан республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 6-бабы 15) тармақшасына сәйкес Жамбыл аудандық мәслихат **ШЕШТІ:**

1. Қоса берілген митингiлер, шерулер, пикеттер және демонстрацияларды қосымша өткiзу тәртiбi бекітілсін.
2. Осы шешім оның алғашқы ресми жарияланған күнінен он күнтізбелік күн өткеннен соң қолданысқа енгізіледі.

|  |  |
| --- | --- |
| **Жамбыл аудандық мәслихаттың**  **XXXXVI сессиясының**  **төрайымы**  **\_\_\_\_\_\_\_\_\_\_\_\_\_\_\_\_\_ Г. Оспанова** | **Жамбыл аудандық**  **мәслихаттың**  **хатшысы**  **\_\_\_\_\_\_\_\_\_\_\_\_\_\_\_\_\_ Б. Мұсабаев** |

Солтүстік Қазақстан облысы

Жамбыл аудандық мәслихаттың 2016 жылдың «\_\_\_ »\_\_\_\_\_\_\_\_\_\_\_

№\_\_\_\_шешімімен бекітілді

**Жиналыстар, митингiлер,**

**шерулер, пикеттер және демонстрацияларды**

**қосымша өткiзу тәртiбі**

1. Солтүстік Қазақстан облысы Жамбыл ауданының әкімдігіне жиналыстарды, митингтерді, шерулерді, пикеттерді және демонстрацияларды өткізу туралы өтініш беріледі.

2. Жиналыс, митинг, шеру, пикет немесе демонстрация өткiзу туралы өтiнiштердi еңбек ұжымдарының, [қоғамдық бiрлестiктердiң](http://adilet.zan.kz/kaz/docs/Z960000003_#z22) немесе Қазақстан Республикасы азаматтарының жекелеген топтарының он сегiз жасқа толған уәкiлдерi бередi.

3. Жиналыс, митинг, шеру, пикет немесе демонстрация өткiзу туралы өтiнiш оны өткiзудiң белгiленген датасынан кемiнде он күн бұрын жазбаша нысанда берiледi. Өтiнiште шараны өткiзу мақсаты, нысаны, өткiзiлетiн жерi немесе қозғалыс маршруттары, оның басталатын және аяқталатын уақыты, қатысушылардың ықтимал саны, уәкiлдердiң (ұйымдастырушылардың) және қоғамдық тәртiптiң сақталуына жауапты адамдардың тегi, аты, әкесiнiң аты, олардың тұратын және жұмыс iстейтiн (оқитын) жерi, өтiнiштiң берiлген датасы көрсетiледi. Өтiнiштiң берiлген мерзiмi оның Жамбыл ауданының әкімдігінде тiркелген күнiнен бастап есептеледi.

4. Солтүстік Қазақстан облысы Жамбыл ауданының әкімдігі өтiнiштi қарайды және өтiнiште көрсетiлген шараның өткiзiлетiн уақытынан кемiнде бес күн бұрын уәкiлдерге (ұйымдастырушыларға) қабылданған шешiм туралы хабарлайды.

5. Солтүстік Қазақстан облысы Жамбыл ауданының әкімдігі сондай-ақ көлiктiң, өзге де инфрақұрылым объектiлерiнiң қалыпты жұмыс iстеуiн, жасыл желектер мен шағын сәулет нысандарының сақталуын қамтамасыз ету мақсатында, қажет болған жағдайда, өтiнiш жасағандарға шараны өткiзудiң өзге уақыты мен жерiн ұсынады.

6. 1-қосымшаға сәйкес митинглер мен жиналыстардың өту орны анықталсын.

7. 2-қосымшаға сәйкес шерулер мен демонстрациялардың өту орнының маршруттары анықталсын.

8.  Жиналыстар, митингiлер, шерулер, пикеттер және демонстрациялар, сондай-ақ оларға қатысушылардың сөз сөйлеуi өтiнiште көрсетiлген мақсатқа сәйкес, белгiленген мерзiмде және келiсiлген жерде өткiзiледi.    
      9. Жиналыстарды, митингiлерде, шерулердi, пикеттердi, демонстрацияларды өткiзу кезiнде уәкiлдер (ұйымдастырушылар), сондай-ақ басқа да қатысушылар қоғамдық тәртiптi сақтауға мiндеттi.

10.Шараларды ұйымдастырушылар мен оларға қатысушылардың:

1) көлiктiң және жаяу жүргiншiлердiң қозғалысына бөгет жасауына;  
      2) елдi мекеннiң инфрақұрылым объектiлерiнiң үздiксiз жұмыс iстеуiне кедергi келтiруiне

3) Солтүстік Қазақстан облысы Жамбыл ауданы әкімдігінің рұқсатынсыз киiз үйлер, шатырлар, өзге де уақытша құрылыстар тұрғызуына;

4) шараны өткiзу кезiнде қоғамдық тәртiптi қамтамасыз етушi [мемлекеттiк органдар](http://adilet.zan.kz/kaz/docs/V000001368_#z8)өкiлдерiнiң қызметiне кез келген нысанда араласуына тыйым салынады;

5) жасыл желектерге, шағын сәулет нысандарына залал келтiруiне;  
      6) өзiмен бiрге суық қаруды, атыс және өзге де қаруды, сондай-ақ адамдардың өмiрi мен денсаулығына қарсы азаматтарға, және заңды тұлғалардың меншiгiне материалдық залал келтiру үшiн пайдаланылуы мүмкiн арнайы жасалған немесе бейiмделген заттарды алып жүруiне;

7) ішімдік ішіп және есірткі қолданған күйінде қатысуға:

11. Жиналыстарды, митингiлерді, шерулердi, пикеттердi, демонстрацияларды өткiзу орындарында:

1) алкоголь ішімдіктерін ішуге, есірткі заттарын, психотроптық заттарды, олардың аналогтарын, прекурсорларды қолдануға;

2) қоғамдық тәртіпті бұзуға, қылмыс жасауға, сондай-ақ біреуді кемсітуге шақыратын транспаранттарды, ұрандарды және өзге де материалдарды *(көрнекі, аудио/бейне)* пайдалануға, сондай-ақ жұрт алдында сөз сөйлеуге тыйым салынады.

12. Пикеттер өтiнiште көрсетiлген мақсатқа сәйкес, белгiленген мерзiмде және келiсiлген жерде өткiзiледi.

13. Қоғамдық тәртіпті және пикетке қатысушылардың қауіпсіздігін қамтамасыз ету мақсатында:

1) әр түрлі жеке пикеттерге қатысушылар бір-бірінен 50 метрден кем емес қашықтықта немесе тікелей көрінетін шекте болмауы тиіс;

2) жергілікті атқарушы органдар бір күні және бір уақытта, бір объектіде 3-тен артық емес жеке пикеттер өткізуге рұқсат бере алады.

14. Пикет өткізу кезінде:

1) пикет өткізілетін объектінің маңында тұруға, отыруға;

2) көрнекі насихат құралдарын пайдалануға;

3) пикет тақырыбы бойынша қысқа ұрандар, слогандар айғайлауға рұқсат беріледі.

15. Пикетті басқа митинг/жиналыс/шеру және т.б. нысанына өзгерту/ жалғастыру үшін белгіленген тәртіпте Солтүстік Қазақстан облысы Жамбыл ауданының әкімдігінен рұқсат алу талап етіледі.

16. Солтүстік Қазақстан облысы Жамбыл ауданының әкімдігінен жиналыстарды, митингiлерде, шерулердi, пикеттердi, демонстрацияларды өткiзуге бас тартылған немесе оған тыйым салу шешімі шығарылған жағдайда ұйымдастырушылар/уәкiлдер кідірмей барлық дайындық іс-шараларын тоқтату бойынша және бұл туралы ықтимал қатысушыларды тиісті хабардар ету бойынша шара қолдануға міндетті.

17. Егер жиналысты, митингiнi, шерудi, пикет қоюды немесе демонстрацияны өткiзудiң мақсаты нәсiлдiк, ұлттық, әлеуметтiк араздықты, дiни төзiмсiздiктi, тектiк астамшылықты қоздыру, республиканың конституциялық құрылысын күш қолданып құлату, аумақтық тұтастығына қол сұғу, сондай-ақ Қазақстан Республикасы [Конституциясының](http://adilet.zan.kz/kaz/docs/K950001000_#z22),  [заңдары](http://adilet.zan.kz/kaz/docs/Z050000031_#z14)  мен өзге де [нормативтiк](http://adilet.zan.kz/kaz/docs/Z1200000527#z163) [актiлерiнiң](http://adilet.zan.kz/kaz/docs/Z050000091_#z51) басқа қағидаларын бұзу болса, немесе оларды өткiзу қоғамдық тәртiп пен азаматтардың қауiпсiздiгiне қатер төндiретiн болса, Солтүстік Қазақстан облысы Жамбыл ауданының әкімдігі бұларды өткiзуге тыйым салады.

18. Бұқаралық шараларды темiр жол су және әуе көлiгiнiң объектiлерiнде, сондай-ақ мемлекеттiң қорғаныс қабiлетiн, қауiпсiздiгiн және халықтың тiршiлiгiн қамтамасыз ететiн ұйымдардың (қалалық қоғамдық көлiк, сумен, электр қуатымен, жылумен және басқа энергия көздерiмен жабдықтау) жанында, денсаулық сақтау мен бiлiм беру мекемелерiнiң жанында өткiзуге жол берiлмейдi.

19. Егер: өтiнiш берiлмеген болса, тыйым салу туралы шешiм шығарылса, өткiзу кезiнде тәртiп бұзылған жағдайда, сондай-ақ азаматтарында өмiрi мен денсаулығына қауiп төнетiн, қоғамдық тәртiп бұзылатын жағдайда жиналыстар, митингiлер, шерулер, пикеттер мен демонстрациялар Солтүстік Қазақстан облысы Жамбыл ауданының әкімдігі әкімдігі өкiлiнiң талап етуi бойынша сөзсiз тоқтатылуға тиiс.

20. Солтүстік Қазақстан облысы Жамбыл ауданының әкімдігі өкiлiнiң талабын орындаудан бас тартылған жағдайда оның нұсқауы бойынша iшкi iстер органдары жиналысты, митингiнi, шерудi, пикет қоюды және демонстрацияны тоқтату жөнiнде [қажеттi](http://adilet.zan.kz/kaz/docs/K1400000235#z787) [шаралар](http://adilet.zan.kz/kaz/docs/K1400000231#z0) қолданады.

21.Жиналыстарды, митингiлердi, шерулердi, пикеттердi және демонстрацияларды ұйымдастыру мен өткiзудiң белгiленген тәртiбiн бұзған адамдар Қазақстан Республикасының [заңдарына](http://adilet.zan.kz/kaz/docs/K1400000226#z400) [сәйкес](http://adilet.zan.kz/kaz/docs/K1400000235#z488) жауап бередi.    
 22. Жиналыстарды, митингiлердi, шерулердi, пикеттердi және демонстрацияларды өткiзу кезiнде оларға қатысушылардың азаматтарға, қоғамдық бiрлестiктерге, мемлекетке келтiрген материалдық залалы үшiн [заңда](http://adilet.zan.kz/kaz/docs/K1400000235#z59) [белгiленген](http://adilet.zan.kz/kaz/docs/K1400000231#z0) [тәртiп](http://adilet.zan.kz/kaz/docs/K990000409_#z585) бойынша өтем жасалуға тиiс.

23. Жиналыс, митинг, шеру, пикет, демонстрация өткiзiлетiн жерде қоғамдық тәртiптi сақтау, үй-жайлар беру, санитарлық тазарту, жарық беру және радиоландыру жөнiндегi туындаған барлық қосымша шығындарды оларды ұйымдастырушылар өтейдi.

Жамбыл аудандық мәслихаттың

2016 жылдың « » \_\_\_\_\_\_\_\_\_\_

№ шешіміне

1-қосымша

**Митинглер мен жиналыстар өткізілетін орындар**

1. Пресновка ауылы, Қожаберген Жырау атындағы алаң
2. Пресновка ауылы, ескі Жеңіс саябағы

Жамбыл аудандық мәслихаттың

2016 жылдың « » \_\_\_\_\_\_\_\_\_\_

№ шешіміне

2-қосымша

**Шерулер мен демонстрацияларды өткізу маршруттары**

1. Пресновка ауылы, Чкалов тұйық көшесінің қиылысынан Е. Шайкин атындағы көше бойына

2. Пресновка ауылы , Чкалов тұйық көшесінің қиылысынан Потанин көшесі бойынан ескі Жеңіс саябағына дейін

     